CELEX: 62020TN0034
Language: el
Date: 2020-01-20 00:00:00
Title: Υπόθεση T-34/20: Προσφυγή της 20ής Ιανουαρίου 2020 – Datenlotsen Informationssysteme κατά Επιτροπής

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/58
            
         
      Προσφυγή της 20ής Ιανουαρίου 2020 – Datenlotsen Informationssysteme κατά Επιτροπής
      (Υπόθεση T-34/20)
      (2020/C 77/79)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Datenlotsen Informationssysteme GmbH (Αμβούργο, Γερμανία) (εκπρόσωπος: T. Lübbig, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Ευρωπαϊκής Επιτροπής της 20ής Σεπτεμβρίου 2019 σχετικά με το μέτρο SA.34402 – 2015/C (πρώην 2015/NN) που έλαβε η Γερμανία υπέρ της Hochschul-Informations-System GmbH [έγγραφο της Επιτροπής C(2019) 6836 τελικό]·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Η προσφυγή βασίζεται στους ακόλουθους λόγους.
      
                  1.
               
               
                  Παράβαση του άρθρου 107, παράγραφος 1, ΣΛΕΕ λόγω της εφαρμογής κριτηρίου ασύμβατου με τη νομολογία για την εξακρίβωση του οικονομικώς ενδεδειγμένου χαρακτήρα των ενεργειών της Hochschul-Informations-System GmbH (στο εξής: HIS), διότι η Επιτροπή παρέβλεψε το περιεχόμενο του «κριτηρίου του αδιαιρέτου» και την αυτοτελή σημασία του «κριτηρίου συνάφειας».
               
            
                  2.
               
               
                  Παράβαση του άρθρου 107, παράγραφος 1, ΣΛΕΕ λόγω του χαρακτηρισμού των δραστηριοτήτων της HIS που αφορούν γερμανικά κρατικά πανεπιστήμια ως μη βιώσιμων οικονομικά.
               
            
                  3.
               
               
                  Παράβαση του άρθρου 107, παράγραφος 1, ΣΛΕΕ λόγω μη διαφοροποίησης μεταξύ των διαφορετικών πεδίων δραστηριότητας της HIS.
               
            
                  4.
               
               
                  Παράβαση του άρθρου 108, παράγραφος 3, ΣΛΕΕ και του άρθρου 1, στοιχείο β', σημείο v, του κανονισμού (ΕΕ) 2015/1589 του Συμβουλίου (1) λόγω του χαρακτηρισμού του μέτρου άμεσης στήριξης ως «υπάρχουσας ενίσχυσης» εξαιτίας της ύπαρξης σχετικής αγοράς ήδη το έτος 1976.
               
            
                  5.
               
               
                  Παράβαση του άρθρου 296, παράγραφος 2, ΣΛΕΕ λόγω της ανεπαρκούς αιτιολόγησης της εφαρμογής του άρθρου 1, στοιχείο β', σημείο v, του κανονισμού 2015/1589 πέραν των περιπτώσεων φιλελευθεροποίησης.
               
            
                  6.
               
               
                  Παράβαση του άρθρου 108, παράγραφος 3, ΣΛΕΕ και του άρθρου 1, στοιχείο β', σημείο v, του κανονισμού 2015/1589 λόγω του χαρακτηρισμού του μέτρου άμεσης στήριξης ως «υπάρχουσας ενίσχυσης» εξαιτίας ουσιώδους αλλαγής των σχετικών μέτρων.
               
            
                  7.
               
               
                  Παράβαση του άρθρου 108, παράγραφος 3, ΣΛΕΕ και του άρθρου 1, στοιχείο β', σημείο v, του κανονισμού 2015/1589 λόγω του χαρακτηρισμού του μέτρου άμεσης στήριξης ως «ενίσχυσης», διότι πρόκειται για σειρά ετησίως εγκρινόμενων επιμέρους ενισχύσεων.
               
            
                  8.
               
               
                  Προσβολή του δικαιώματος σε «εύλογη διάρκεια της διαδικασίας» ως έκφανσης του δικαιώματος «χρηστής διοίκησης» του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
         (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015 L 248, σ. 9).